Mikk Pärnits

Mikk Pärnits (sündinud 3. septembril 1985 Uulus) on eesti  kirjanik, tõlkija ja kultuurikriitik.

Pärnits lõpetas 2004. aastal Pärnu Raeküla Gümnaasiumi.

Ta on olnud seotud rühmitustega Nihilist. On kirjutanud teravas sõnastuses eesti rahvuslust ja patriarhaalsust  ründavat kultuurikriitikat. Jooksvalt avaldab Pärnits oma tekste võrguressursis Patreon: "Selle asemel, et paigutada oma loomingut ning kirjutisi erinevatesse Eesti ajakirjandus- ja meediaväljaannetesse, alustasin ma oma Patreoni leheküljega".

18. augustil 2020 anti Mikk Pärnitsale vägivallaennetuse auhind Instagrami kampaania "See pole okei" algatamise eest."«Vägivallaennetaja» Mikk Pärnitsa varasemad tembud: ropp tüli kirjanikuprouaga ja laulupeovastane arvamuslugu" elu24.ee, 19. august 2020 Päev hiljem teatas justiitsminister Raivo Aeg, et see toimus auhinna statuuti rikkudes ning seega oli Pärnitsale auhinna andmine tühine."Justiitsminister Aeg: Mikk Pärnits jääb oma auhinnast siiski ilma" lounaeestlane.ee, 19. august 2020 Auhinna statuut näeb ette, et auhinnakomisjon esitab auhinna saajad ministrile kinnitamiseks, aga seda ei tehtud. Kogu temaatika pälvis palju meediatähelepanu."Mikk Pärnits selgitab, miks ta läks presidendiga kätlema roosas kleidis ja kõrgetel kontsadel" Pärnu Postimees, 19. august 2020"Raivo Aeg nõuab vägivallaennetajate nimekirja ülevaatamist: nii mind kui presidenti pandi väga rumalasse olukorda" Delfi, 19. august 2020"Riina Solman küsib: kelle huve teenib Mikk Pärnitsa provokatiivne pidupäevaeelne samm?" Eesti Päevaleht, 20. august 2020. 

Meedias on kajastust leidnud Mikk Pärnitsa üleskutse Sirje Kiinile "putsi minna". Oma kommentaari jätkuks kinnitas Pärnits, et "soovita[b] endiselt kõikidel russofoobiat, homofoobiat [või] rassismi eitavaid vanureid hooga putsi saatma."President ja justiitsminister nimetasid vägivallaennetajaks roppsuu ja vanemate inimeste surma sooviva Mikk Pärnitsa - Uued Uudised, 19.08.2020

21. augustil kinnitas justiitsminister Raivo Aeg autasustamise käskkirja, kuid ühe erandiga: Pärnitsa osas lükkas ta komisjoni ettepaneku tagasi. Mikk Pärnits oli presidendi tänuüritusel oma riietuse ja kõnega ning ka varasemate väljaütlemistega poleemikat tekitanud.

Auhinnatseremoonial peetus kõnes nimetas Mikk Pärnits Eesti perekonda "lapse ja ka täiskasvanud naise jaoks kõige ohtlikumaks paigaks" ja väitis, et "traditsiooniline perekond on lapsele kõige ohtlikumaks kohaks".
https://www.delfi.ee/artikkel/90805595/raivo-aeg-otsustasin-mikk-parnitsale-antud-autasu-mitte-kinnitada

 Ilmunud raamatud 
 Näiv on jääv (lühijutud) 2005.
 Hundikutsikaeetika  2009.
 Peremees ja parasiit, ehk, Armastuslugu lastele. 2013.
 Symboolne eesti pimedus  2014.
 Kaotaja 2014.
 Külmad on nende nimed 2015.
 Nihilist.fm. Final cut 2017.
 Kõikide asjade valgus 2019.
 Must Mägi 2019.

 Tõlkinud 
 Kondenseeritud kaos : [sissejuhatus kaosmaagiasse] / Phil Hine 2009.
 Liber Kaos / by Peter J. Carroll .2006.
 Necronomicon - võimalikkuse lubatus. 2007. 
 Saatanlikud pühakirjad / Peter H. Gilmore.    

 Viited 

Kategooria:Eesti kirjanikud
Kategooria:Eesti tõlkijad
Kategooria:Eesti kriitikud
Kategooria:Sündinud 1985